**Biedrības „Latvijas petanka sporta Federācija”**

**vienotais reģistrācijas numurs 40008143066,**

 **valdes sēdes protokols Nr. 3/2022**

Biedrības „Latvijas petanka sporta Federācija”, vienotais reģistrācijas numurs 40008143066, turpmāk tekstā – Biedrība LPSF, valdes sēde notiek attālināti, MS teams, 2022.gada 28. februārī, plkst.19.00.

Valdes sēdē piedalās:

Valdes locekļi: Ivars Dzenītis (elektroniski), Beāte Blūma (elektroniski), Andris Padrevics (elektroniski), Andis Paļeļunas (elektroniski), Kristaps Stepiņš (elektroniski)

Valdes sēdi vada valdes loceklis Ivars Dzenītis

Valdes sēdi protokolē valdes loceklis Kristaps Stepiņš

Darba kārtība:

1. Latvijas izlašu apstiprināšana;
2. SK Petanks Ērģeme iesniegums;
3. LPSF abreviatūras izmantošana Facebook vietnē;
4. Atbalsta izteikšana Ukrainas petanka federācijai;
5. LPSF biedru kopsapulces sasaukšana.

Sēdes norise:

1. **Latvijas izlašu treneru, delegācijas vadītāju apstiprināšana Eiropas un Pasaules čempionātam sieviešu un vīriešu dubultspēlēs, vienspēlēs un jauktajās dubultspēlēs.**
	1. K.Stepiņš informē, ka ir saņemts mutisks apstiprinājums par izlašu treneru un delegācijas vadītāju piesaisti Eiropas un Pasaules čempionātiem. A.Padrevics apstiprina šo informāciju. I.Dzenītis lūdz A.Padrevicu noskaidrot precīzu informāciju un, lai tā tiktu nosūtīta uz LPSF oficiālo e-pastu.

*Balsojums par punktu 1.1. – Sagaidīt izlašu oficiālo informāciju federācijas e-pastā un tikai tad apstiprināt izlases dalībniekus.*

Par: Ivars Dzenītis, Beāte Blūma, Kristaps Stepiņš, Andris Padrevics, Andis Paļeļunas

Pret: nav

Atturas: nav

**Valde nolēma:**

**Pārcelt neapstiprināto izlases dalībnieku apstiprināšanu līdz informācijas saņemšanai.**

1. **SK Petanks Ērģeme iesniegums;**
	1. K.Stepiņš informē, ka 15.02.2022 uz LPSF e-pastu ir saņemts SK Petanks Ērģeme iesniegums par Latvijas čempionāta sieviešu trijnieku uzvarētāju atteikumu piedalīties Eiropas čempionātā sieviešu trijniekiem. LPSF valde, pamatojoties uz 2020. gada 21. jūnijā biedru kopsapulcē pieņemto “Valsts izlases veidošanas nolikumu”, aicina Latvijas čempionāta sieviešu trijniekiem otrās vietas ieguvējas no SK Petanks Ērģeme, apliecināt savu gatavību pārstāvēt Latvijas izlasi un noteikt pilna sastāva iesūtīšanu LPSF e-pastā līdz 01.04.2022. Apliecinājumā obligāti minot Eiropas čempionāta norises vietu un datumus, kā arī delegācijas vadītāju un treneri.

*Balsojums par punktu 2.1. – Piešķirt LČ otrās vietas ieguvējām tiesības pārstāvēt Latvijas izlasi un noteikt apliecinājuma datumu – 01.04.2022.*

Par: Ivars Dzenītis, Beāte Blūma, Kristaps Stepiņš, Andris Padrevics, Andis Paļeļunas

Pret: nav

Atturas: nav

**Valde nolēma:**

**Piešķirt LČ otrās vietas ieguvējām tiesības pārstāvēt Latvijas izlasi Eiropas čempionātā sieviešu trijniekiem Spānijā, Torrelavegā, no 03.06.-05.06.2022. Noteikt apliecinājuma iesniegšanas datumu – 01.04.2022.**

1. **LPSF abreviatūras izmantošana Facebook vietnē.**
	1. LPSF informē, ka Facebook vietnē izveidotajā grupā “LPSF informatīvā grupa” netiek pausts LPSF viedoklis. Tāpēc lūdzam grupas administratoru trīs dienu laikā no nosaukuma izdzēst “LPSF”. Šis ir nepieciešams, jo veidojoties diskusijām šajā grupā, kuras sastāvā ir ne tikai licenzētie LPSF spēlētāji, no daudziem cilvēkiem tiek pārprasts, ka šī grupa ir LPSF oficiālā grupa.

*Balsojums par punktu 3.1. – Lūgums administratoram izdzēst LPSF abreviatūru no Facebook izveidotās grupas.*

Par: Ivars Dzenītis, Beāte Blūma, Kristaps Stepiņš, Andris Padrevics, Andis Paļeļunas

Pret: nav

Atturas: nav

**Valde nolēma:**

**Lūgt “LPSF informatīvās grupas” administratoru izdzēst un neizmantot LPSF abreviatūru, jo LPSF federācijas viedoklis tajā netiek pausts.**

1. **Atbalsta izteikšana Ukrainas petanka federācijai;**
	1. I.Dzenītis piedāvā izteikt oficiālu federācijas atbalstu Ukrainas petanka federācijai. Šis atbalsts tiks izteikts raugoties uz esošo situāciju Ukrainas valstī.

*Balsojums par punktu 4.1. – Atbalsta izteikšana Ukrainas petanka federācijai.*

Par: Ivars Dzenītis, Beāte Blūma, Kristaps Stepiņš, Andris Padrevics, Andis Paļeļunas

Pret: nav

Atturas: nav

**Valde nolēma:**

**Atbalstīt Ukrainas petanka federāciju un palīdzēšanu tai, LPSF federācijas iespēju robežās.**

1. **Biedru kopsapulces sasaukšana.**
	1. I. Dzenītis piedāvā sasaukt biedru kopsapulci 2022. gada 23. martā plkst. 19.00 MS teams platformā. K.Stepiņš informē, ka nav zināms LSFP (Latvijas sporta federāciju padomes) piešķirtais finansējums 2022. gadam, no kā izriet, ka budžetu nebūs iespējams apstiprināt līdz šī informācija tiks saņemta. Tāpat tiek piedāvāts nosūtīt LPSF biedriem informāciju par to, ka biedru naudas apmērs un apmaksas datums tiks apstiprināts kopā ar biedru kopsapulces apstiprināto budžetu. K.Stepiņš piedāvā biedru kopsapulces dienas kārtību:

1. 2022. gada LPSF budžeta apstiprināšana;

*Balsojums par punktu 6.1. – Sasaukt LPSF biedru kopsapulci 2022. gada 23. martā plkst. 19.00 MS teams platformā*

Par: Ivars Dzenītis, Beāte Blūma, Kristaps Stepiņš, Andris Padrevics, Andis Paļeļunas

Pret: nav

Atturas: nav

**Valde nolēma:**

**Sasaukt LPSF biedru kopsapulci 2022. gada 23. martā plkst. 19.00 MS Teams platformā.**

Valdes sēde slēgta plkst. 20.40

 Valdes sēdes vadītājs, Valdes loceklis I. Dzenītis

 Protokolētājs, Valdes loceklis K. Stepiņš